《雍州诗》
魏晋·挚虞

于皇先王，经启九有。有州惟雍，居京之右。土载奥区，山包神薮。

嘉生惟繁，庶类伊阜。悠悠州域，有华有戎。外接皮服，内含岐丰。

周馀既没，夷德未终。莫不慕义，易俗移风。

作者简介：（?—311）西晋京兆长安人，字仲洽。少事皇甫谧。才学通博，著述不倦。举贤良，拜中郎，累官至卫尉卿。惠帝永兴元年，从帝至长安。旋流离鄠杜间，入南山。还洛，官至太常卿。怀帝永嘉中，洛阳荒乱，人饥相食，以馁卒。著述甚多，有《文章志》、《文章流别集》等。明人辑有《晋挚太常集》。